Για όλες τις δραστηριότητες του συλλόγου, δείτε: Σ.Φ.Κ. Πιερικός Αρχέλαος.  

Ο **Σύνδεσμος Φιλάθλων Κατερίνης Πιερικός Αρχέλαος** είναι το ανδρικό τμήμα ελληνικού αθλητικού σωματείου που δραστηριοποιείται στην καλαθοσφαίριση. Επίσημο έτος ίδρυσής του είναι το 2008 και αγωνίζεται με χρώματα το μαύρο και το λευκό και έχει έδρα του την πόλη της Κατερίνης.

### Ιστορική αναδρομή

Μετά την ανεξαρτητοποίησή του από τα δύο ιδρυτικά σωματεία, κατά την παρθενική του περίοδο ως Πιερικός-Αρχέλαος πλέον, 2008-09, ο Πιερικός-Αρχέλαος έλαβε μέρος στο Πρωτάθλημα της Β' Εθνικής Κατηγορίας, στο οποίο συμμετείχαν 16 σύλλογοι που οργανώθηκαν σε ένα και μοναδικό κοινό Όμιλο. Στη διάρκεια της χρονιάς ο Πιερικός-Αρχέλαος συγκέντρωσε 14 νίκες και 16 ήττες, ισοβαθμώντας στην τελική κατάταξη με τα Εκπαιδευτήρια Δούκα. Λαμβάνοντας υπόψη και τα μεταξύ τους αποτελέσματα, τοποθετήθηκε οριστικά στην 11η θέση, χαμηλότερα από το σύλλογο της Αθήνας. Την ίδια χρονιά ο σύλλογος πραγματοποίησε και το ντεμπούτο του στο Κύπελλο Ελλάδας, συμμετέχοντας σε δύο παιχνίδια της Α' Φάσης. Στο πρώτο υποχρέωσε σε ήττα την Α.Γ.Ε. Χαλκίδα με σκορ 61-70, ενώ στο δεύτερο υπέστη ήττα από την Ξάνθη με σκορ 65-90.

Η επόμενη χρονιά, 2009-10, υπήρξε ιδιαίτερα επιτυχημένη για την ομάδα, καθώς κατόρθωσε να καταλάβει μία από τις τρεις κορυφαίες θέσεις στην τελική βαθμολογία, που έδιναν εισιτήριο ανόδου στην Α2 Εθνική Κατηγορία. Αναλυτικότερα συγκέντρωσε 23 νίκες και 7 ήττες απέναντι σε 15 αντιπάλους και κατετάγη στην 3η θέση. Στο θεσμό του Κυπέλλου έλαβε μέρος σε δύο αγώνες, νικώντας στον πρώτο τη Μ.Ε.Ν.Τ. με σκορ 59-66  και χάνοντας στο δεύτερο με σκορ 80-87 από την Ολυμπιάδα Πατρών.

Την αγωνιστική περίοδο 2010-11, οπότε και ο Πιερικός-Αρχέλαος συμμετείχε για πρώτη φορά στο Πρωτάθλημα της Α2 Εθνικής, την άνοδο στην Α1 Εθνική διεκδίκησαν συνολικά 16 ομάδες που συγκρότησαν ένα και μοναδικό κοινό Όμιλο. Στον τελικό βαθμολογικό πίνακα παρατηρήθηκε τριπλή ισοβαθμία ανάμεσα στον Πιερικό-Αρχέλαο, το Παγκράτι και τον Ερμή Λαγκαδά για την κάλυψη των θέσεων 10 έως 12, καθώς καθένας από αυτούς συγκέντρωσε 13 νίκες και 17 ήττες. Βάσει των μεταξύ τους αποτελεσμάτων η πιερική ομάδα τοποθετήθηκε τελικά στην 11η θέση, η οποία και βρισκόταν πάνω από τη ζώνη του υποβιβασμού. Σε ό,τι αφορά το Κύπελλο Ελλάδος, ηττήθηκε στην πρεμιέρα από τον Ερμή Περάματος με σκορ 66-61, γνωρίζοντας τον αποκλεισμό από τη συνέχεια. Κορυφαίος σκόρερ της ομάδας στο Πρωτάθλημα για την περίοδο αυτή αναδείχθηκε ο Γιάννης Ροδοστόγλου (337 πόντοι, 30 αγώνες, 11,23 μ.ό.).

Την επόμενη χρονιά, 2011-12, ο σύλλογος επέστρεψε στα γήπεδα της Α2 Εθνικής Κατηγορίας, ωστόσο η ανταγωνιστικότητά του αποδείχθηκε πιο περιορισμένη. Ο τελικός απολογισμός του ήταν 13 νίκες και 17 ήττες, ενώ στην τελική κατάταξη βρέθηκε χωρίς να ισοβαθμεί με κάποιο ομάδα στη 13η θέση (σε σύνολο 16 ομάδων). Το αποτέλεσμα αυτό σήμαινε και τον υποβιβασμό του από το επόμενο φθινόπωρο. Στη δε διοργάνωση του Κυπέλλου Ελλάδος αποκλείστηκε στην 1η Αγωνιστική της Α' Φάσης κατόπιν ήττας με σκορ 75-72 από το Γ.Α.Σ. Χαλκηδόνας. Παραγωγικότερος παίκτης σε πόντους στο Πρωτάθλημα τη χρονιά αυτή αναδείχθηκε ο Κώστας Μπεχλιβάνης (418 πόντοι, 30 αγώνες, 13,93 μ.ό.). Στον πάγκο της ομάδας κάθησε κατά την έναρξη του Πρωταθλήματος ο Δημήτρης Κυριακού, τον οποίο αντικατέστησε το Νοέμβριο ο Δημήτρης Γαλάνης.

Την περίοδο 2012-13 ο Πιερικός-Αρχέλαος έκανε την επανεμφάνισή του στη Β' Εθνική, με βασικές διαφορές ότι πλέον αυτή είχε διαιρεθεί σε Όμιλο Βορρά και Όμιλο Νότου, ενώ, παράλληλα, οι ομάδες της δεν συμμετείχαν πια στο Κύπελλο Ελλάδος. Στον Όμιλο Βορρά, όπου και αγωνίστηκε, ο πιερικός σύλλογος συγκέντρωσε 12 νίκες και 12 ήττες. Η διαμόρφωση του τελικού βαθμολογικού πίνακα (13 θέσεων) αποδείχθηκε δύσκολη υπόθεση τη χρονιά αυτή, καθώς παρατηρήθηκε πενταπλή ισοβαθμία για την κατάληψη των θέσεων 5 έως 9. Τελικά ο Πιερικός-Αρχέλαος τοποθετήθηκε στην 8η θέση, πάνω από τη ζώνη του υποβιβασμού. Η διάκριση του καλύτερου σκόρερ στο Πρωτάθλημα για την ομάδα τη χρονιά αυτή ανήκει στον καλαθοσφαιριστή Γιώργο Ασημάκη (315 πόντοι). Το Μάιο του 2013 έλαβε τέλος η συνεργασία του Πιερικού-Αρχελάου με τον προπονητή Λευτέρη Χατζηκυριακίδη, ο οποίος είχε αναλάβει την ομάδα το Νοέμβριο του 2012. Τους δύο πρώτους μήνες της χρονιάς καθήκοντα προπονητή ασκούσε ο Αστέριος Καλύβας.

Την αγωνιστική περίοδο 2013-14, με προπονητή πλέον το Στέλιο Χατζηιωάννου, η ομάδα συμμετείχε ξανά στο Πρωτάθλημα του Ομίλου Βορρά, τον οποίο συνέθεσαν αυτή τη φορά 14 ομάδες. Στη διάρκεια της κανονικής περιόδου συνέλεξε 14 νίκες και 12 ήττες, όσες και η Χ.Α.Ν.Θ. Βάσει των μεταξύ τους αποτελεσμάτων η ομάδα της Θεσσαλονίκης τοποθετήθηκε υψηλότερα στην τελική κατάταξη, περιορίζοντας τον Πιερικό-Αρχέλαο στην κατά τα άλλα ασφαλή για υποβιβασμό 7η θέση. Ο καλαθοσφαιριστής του συλλόγου Αντώνης Γκοντόπουλος αναδείχθηκε δεύτερος σκόρερ του Πρωταθλήματος του Ομίλου Βορρά σημειώνοντας 496 πόντους.

Την επόμενη χρονιά 2014-15 ο Πιερικός-Αρχέλαος διεκδίκησε και πάλι την άνοδο απέναντι σε 13 αντιπάλους. Ο απολογισμός του αυτή τη φορά ήταν 14 νίκες και 12 ήττες, οι οποίες του χάρισαν ξεκάθαρα την 5η θέση στην τελική βαθμολογία. Καλύτερος σκόρερ της ομάδας και δεύτερος σκόρερ του Ομίλου αναδείχθηκε για δεύτερη συνεχή χρονιά ο Αντώνης Γκοντόπουλος.

Την περίοδο 2015-16 ο σύλλογος συνέχισε την πορεία του στη Β' Εθνική με κάπως χαμηλότερη απόδοση. Τον Όμιλο Βορρά συγκρότησαν 15 ομάδες σύνολο, ανάμεσα στις οποίες ο Πιερικός-Αρχέλαος βρέθηκε στη 10η θέση της τελικής κατάταξης, έχοντας συγκεντρώσει 13 νίκες και 15 ήττες. Αξιοσημείωτα ισοβάθμισε με το Άργος Ορεστικό και το Κολλέγιο Ανατόλια, που όμως βρέθηκαν υψηλότερα στην κατάταξη λόγω των μεταξύ τους αποτελεσμάτων. Κορυφαίος σκόρερ της ομάδας την περίοδο αυτή, καθώς και ολόκληρου του Ομίλου Βορρά (παρόλο που η ομάδα δεν διακρίθηκε), αναδείχθηκε ο Γιώργος Ασημάκης (489 πόντοι).

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2008-09 | 3 | Β' Εθνική | 11 | - | 14-6 | - | - |  ? | 2η - Α' Φάσης | 2 | - | - | - |
| 2009-10 | 3 | Β' Εθνική | 3 | - | 23-7 | - | - |  ? | 2η - Α' Φάσης | 2 | - | - | - |
| 2010-11 | 2 | Α2 Εθνική | 11 | - | 13-17 | - | - | Γιάννης Ροδοστόγλου | 1η - Α' Φάσης | 1 | - | - | - |
| 2011-12 | 2 | Α2 Εθνική | 13 | - | 13-17 | - | - | Κώστας Μπεχλιβάνης | 1η - Α' Φάσης | 1 | - | - | - |
| 2012-13 | 3 | Β' Εθνική | 8 | - | 12-12 | - | - | Γιώργος Ασημάκης | - | - | - | - | - |
| 2013-14 | 3 | Β' Εθνική | 7 | - | 14-12 | - | - | Αντώνης Γκοντόπουλος | - | - | - | - | - |
| 2014-15 | 3 | Β' Εθνική | 5 | - | 14-12 | - | - | Αντώνης Γκοντόπουλος | - | - | - | - | - |
| 2015-16 | 3 | Β' Εθνική | 10 | - | 13-15 | - | - | Γιώργος Ασημάκης | - | - | - | - | - |

### Πρόσωπα

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Γιώργος Ασημάκης |
|  | Αντώνης Γκοντόπουλος |
|  | Ευθύμης Κοθράς |
|  | Γιάννης Μαλτέτσιος |
|  | Παρασκευάς Μάρτζος |
|  | Κώστας Μπεχλιβάνης |
|  | Θοδωρής Πανάρας |
|  | Γιάννης Παπαχρήστος |
|  | Γιάννης Ροδοστόγλου |

 | 

| Εθν | Ονοματεπώνυμο |
| --- | --- |
|  | Αντώνης Σιβορότκα |
|  | Εντγκαρντς Τζερομάνοβς |
|  | Γιώργος Τσαλμπούρης |

 |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Δημήτρης Κυριακού | Αυγ 2011 - Νοεμ 2011 |
|  | Δημήτρης Γαλάνης | Νοεμ 2011 - Σεπ 2012 |
|  | Αστέριος Καλύβας | Σεπ 2012 - Νοεμ 2012 |
|  | Λευτέρης Χατζηκυριακίδης | Νοεμ 2012 - Μαι 2013 |
|  | Στέλιος Χατζηιωάννου | Ιούν 2013 - σήμερα |

 |  |

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2016-17, o Σ.Φ.Κ. Πιερικός Αρχέλαος λαμβάνει μέρος στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά.

Έδρα του συλλόγου είναι το Κλειστό Γυμναστήριο Σιδηροδρομικού Σταθμού Κατερίνης, χωρητικότητας 800 θεατών περίπου. Πρόεδρος του διοικητικού συμβουλίου είναι ο Αποστόλης Πόδας. Καθήκοντα πρώτου προπονητή διατηρεί από τον Ιούνιο του 2013 ο Στέλιος Χατζηιωάννου.

### Τμήματα υποδομής

Ο Πιερικός-Αρχέλαος κυριαρχεί τα τελευταία χρόνια σε επίπεδο υποδομών στην Κεντρική Μακεδονία, τόσο στην ηλικιακή ομάδα των εφήβων όσο και των παίδων.

Ειδικότερα οι Έφηβοι κατέκτησαν το Πρωτάθλημα Ε.ΚΑ.Σ.ΚΕ.Μ. τις περιόδους: 2008-09  ·  2011-12  ·  2013-14  ·  2014-15  ·  2015-16.

Από την πλευρά τους οι Παίδες κατέκτησαν το Πρωτάθλημα Ε.ΚΑ.Σ.ΚΕ.Μ. τις περιόδους: 2008-09  ·  2011-12  ·  2013-14  ·  2014-15  ·  2015-16.

Παραπομπές
----------

1. 1 2 3  «Βαθμολογία Β' Εθνικής Κατηγορίας Ανδρών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
2. ↑  «Eλλαδα: Αποτελέσματα Κυπέλλου», άρθρο στον ιστότοπο SigmaLive.gr, 15 Οκτωβρίου 2008.
3. ↑  «Τα αποτελέσματα της 1ης αγωνιστικής»[*νεκρός σύνδεσμος*], άρθρο στον ιστότοπο Sport24.gr 15 Οκτωβρίου 2008.
4. ↑  «Η 2η αγωνιστική στην πρώτη φάση»[*νεκρός σύνδεσμος*], άρθρο στον ιστότοπο Sport24.gr 22 Οκτωβρίου 2008.
5. ↑  «Πρόκριση για Ολυμπιάδα, ΟΦΗ και Λαύριο», άρθρο στον ιστότοπο Gazzetta.gr 22 Οκτωβρίου 2008.
6. ↑  Πιστιόλης, Λεωνίδας. «Πιερικός/Αρχέλαος: Η ισχύς εν τη ενώσει» Αρχειοθετήθηκε 2010-06-15 στο Wayback Machine. άρθρο στον ιστότοπο SentraGoal.gr, 13 Ιουνίου 2010.
7. ↑  «Βαθμολογία Β' Εθνικής Κατηγορίας Ανδρών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Με άρωμα... τριφυλλιού», άρθρο στον ιστότοπο της εφημερίδας «Ελευθεροτυπία», 28 Σεπτεμβρίου 2009.
9. ↑  «Προκρίθηκαν Ολυμπιάδα και Αίας Ευόσμου»[*νεκρός σύνδεσμος*], άρθρο στον ιστότοπο Sport24.gr, 30 Σεπτεμβρίου 2009.
10. ↑  «Ψάχνουν για επενδυτή», άρθρο στον ιστότοπο της εφημερίδας «Ελευθεροτυπία», 1 Οκτωβρίου 2009.
11. 1 2 3  «Βαθμολογία Α2 Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Πρόκριση για τον Πανερυθραϊκό στο Κύπελλο μπάσκετ», 16 Σεπτεμβρίου 2010.
13. ↑  «Πρώτη πράξη για Κύπελλο», άρθρο στον ιστότοπο Gazzetta.gr, 15 Σεπτεμβρίου 2010.
14. ↑  «Βαθμολογία Α2 Εθνικής Κατηγορίας Ανδρών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
15. ↑  «Και οι τελευταίοι έσονται πρώτοι;», άρθρο στον ιστότοπο της εφημερίδας της Ρόδου «Η Ροδιακή», 1 Ιουνίου 2012.
16. ↑  ««Μίλησαν» οι έδρες», άρθρο στον ιστότοπο OnSports.gr, 11 Σεπτεμβρίου 2011.
17. ↑  «Πράξη δεύτερη…», άρθρο στον ιστότοπο της εφημερίδας της Ρόδου «Δημοκρατική», 14 Σεπτεμβρίου 2011.
18. ↑  «Δημήτρης Γαλάνης ο εκλεκτός», άρθρο στον ιστότοπο NorthBasket.gr, 7 Νοεμβρίου 2011.
19. ↑  «Ξαφνικό «διαζύγιο» με Γαλάνη!», άρθρο στον ιστότοπο NorthBasket.gr, 10 Σεπτεμβρίου 2012.
20. ↑  «Υπερ-σκόρερ της Β’ Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013.
21. ↑  «Λύθηκε η συνεργασία με τον προπονητή Λευτέρη Χατζηκυριακίδη», άρθρο στο ιστολόγιο Katerinigoal.blogspot.gr, 28 Μαΐου 2013.
22. ↑  «Αναβάθμιση και αλλαγή», άρθρο στον επίσημο ιστότοπο του Σ.Ε.Π.Κ. 29 Νοεμβρίου 2012.
23. ↑  «Ανακοίνωσε Καλύβα, πήρε Μάρουσιτς, Γκαβανόπουλο», άρθρο στον ιστότοπο InfoBasket.gr, 19 Σεπτεμβρίου 2012.
24. ↑  «Ο Στέλιος Χατζηιωάννου νέος προπονητής στον Πιερικό Αρχέλαο»[*νεκρός σύνδεσμος*], άρθρο στον ιστότοπο BasketPlus.gr, 9 Ιουνίου 2013.
25. 1 2 3  «Βαθμολογία Β' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
26. ↑  «Β" Εθνική (Βορράς) – 26η αγωνιστική… Στη Γ" Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
27. ↑  «Οι σκόρερς της Β’ Εθνικής 2013-14 (τελική λίστα)», πληροφορίες στον ιστότοπο InfoBasket.gr, 7 Μαΐου 2014.
28. 1 2  «Βαθμολογία Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
29. ↑  «Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.
30. 1 2  «Βαθμολογία Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
31. ↑  «Οι σκόρερς της Β΄Εθνικής (τελική κατάταξη)», πληροφορίες στον ιστότοπο InfoBasket.gr, 17 Μαΐου 2016.
32. ↑  «Ολοκληρώνεται το Κλειστό Γυμναστήριο Τ9 στο Σιδηροδρομικό Σταθμό Κατερίνης», άρθρο στο ιστολόγιο Pieria-gr.blogspot.gr, 9 Οκτωβρίου 2010.
33. ↑  «Ο Στέλιος Χατζηιωάννου νέος προπονητής στον Πιερικό Αρχέλαο», άρθρο στο ιστολόγιο Xenofontasxp.blogspot.gr, 9 Ιουνίου 2013.
34. ↑  «ΕΚΑΣΚΕΜ: Οι έφηβοι του Πιερικού πρωταθλητές», άρθρο στον ιστότοπο InfoBasket.gr, 1 Απριλίου 2014.
35. ↑  «Πρωταθλητής παίδων στην ΕΚΑΣΚΕΜ ο Πιερικός/Αρχέλαος», άρθρο στον ιστότοπο InfoBasket.gr, 12 Απριλίου 2012.
36. ↑  «ΕΚΑΣΚΕΜ: Πρωταθλητής και στο παιδικό ο Πιερικός», άρθρο στον ιστότοπο InfoBasket.gr, 6 Απριλίου 2014.

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αγριά
* Αλμυρός
* Αμπελώνας
* Άμφισσα
* Ανόρθωσις Βόλου
* Αχέρων Καναλακίου
* Ιωάννινα (Σ.Κ.)
* Νίκαια 2012
* Παραμυθιά
* Σοφάδες
* Τιτάνες Παλαμά
* Τρίκαλα
 |  |
|  |
| 2ος Όμιλος Βορρά | 
* Άθλος Αλεξανδρείας
* Αρετσού Καλαμαριάς
* Εθνικός Κοζάνης
* Ιωνικός Ιωνίας
* Καστοριά
* Κούπα Κιλκίς
* Μελίκη
* Μ.Ε.Ν.Τ.
* Όλυμπος Ελευθερίου-Κορδελιού
* Π.Α.Ο.Κ. Μεσοποταμίας
* Πιερικός Αρχέλαος
 |
|  |
| 3ος Όμιλος Βορρά | 
* Απόλλων Καλαμαριάς
* Αρίων Ξάνθης
* Ασπίδα Ξάνθης
* Βασιλικά Θεσσαλονίκης
* Γαλάτιστα
* Διγενής Λακκώματος
* Δράμα
* Ελπίς Αμπελοκήπων
* Ευρώπη '87 Πευκοχωρίου
* Κολλέγιο Ανατόλια
* Κομοτηνή
* Ρούπελ Σιδηροκάστρου
 |
|  |
| 1ος Όμιλος Νότου | 
* Αγία Παρασκευή
* Γαλήνη Αχαΐας
* Γλαύκος Πατρών
* Δίων Κυπαρισσεύς
* Ερμιονίδα
* Καλαμάτα (Α.Ο.)
* Καλαμάτα (Σ.Κ.)
* Νήαρ Ηστ Καισαριανής
* Παλαίμων Κορίνθου
* Παναχαϊκή
* Πήγασος Θυρέας
* Σφήκα Αμαλιάδας
 |
|  |
| 2ος Όμιλος Νότου | 
* Αναγέννηση Αρκαλοχωρίου
* Άρης Νικαίας
* Διαγόρας Ρόδου
* Εργοτέλης Ηρακλείου
* Ηλιούπολη
* Κορωπί
* Κρόνος Αγίου Δημητρίου
* Μελίσσια
* Πεντέλη
* Πέρα
* Πορφύρας Φρεαττύδος
* Χαλάνδρι
 |
|  |
| 3ος Όμιλος Νότου | 
* Αιολικός Μυτιλήνης
* Αργοναύτης Τριγλίας
* Βροντάδος Χίου
* Δάφνη
* Ελευθερία Μοσχάτου
* Ένωση Αττάλου Καλύμνου
* Ίκαρος Καλλιθέας
* Μανδραϊκός
* Νίκη Αμαρουσίου
* Πικέρμι
* Ποσειδών Νέου Ψυχικού
* Φοίνιξ Πειραιώς
 |

 |